CELEX: 32022D1002
Language: sk
Date: 2022-06-21 00:00:00
Title: Rozhodnutie Rady (EÚ) 2022/1002 z 21. júna 2022 o pozícii, ktorá sa má v mene Európskej únie zaujať na mimoriadnom zasadnutí Konferencie energetickej charty podľa Zmluvy o energetickej charte 24. júna 2022

27.6.2022   
               
               
                  SK
               
               
                  Úradný vestník Európskej únie
               
               
                  L 168/80
               
            
         ROZHODNUTIE RADY (EÚ) 2022/1002
         z 21. júna 2022
         o pozícii, ktorá sa má v mene Európskej únie zaujať na mimoriadnom zasadnutí Konferencie energetickej charty podľa Zmluvy o energetickej charte 24. júna 2022
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 194 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Únia uzavrela Zmluvu o energetickej charte rozhodnutím Rady a Komisie 98/181/ES, ESUO, Euratom (1), pričom zmluva nadobudla platnosť 16. apríla 1998.
                  
               
                     (2)
                  
                  
                     Podľa článku 34 Zmluvy o energetickej charte Konferencia energetickej charty zabezpečuje dosiahnutie cieľov stanovených v Zmluve o energetickej charte. V súlade so Zmluvou o energetickej charte a jej protokolmi uľahčuje koordináciu vhodných všeobecných opatrení na vykonávanie zásad energetickej charty.
                  
               
                     (3)
                  
                  
                     Konferencia energetickej charty má na svojom mimoriadnom zasadnutí 24. júna 2022 prijať: a) zmenu rokovacieho poriadku Konferencie energetickej charty, b) odňatie štatútu Ruskej federácie ako pozorovateľa Konferencie energetickej charty a c) pozastavenie predbežného vykonávania Zmluvy o energetickej charte vo vzťahu k Bielorusku a pozastavenie štatútu Bieloruska ako pozorovateľa Zmluvy o energetickej charte,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať na mimoriadnom zasadnutí Konferencie energetickej charty podľa Zmluvy o energetickej charte 24. júna 2022 v Bruseli, je takáto:
            
                        a)
                     
                     
                        potvrdiť navrhovanú zmenu článku 7 rokovacieho poriadku;
                     
                  
                        b)
                     
                     
                        schváliť odňatie štatútu Ruskej federácie ako pozorovateľa na základe uvedenej zmeny článku 7 odôvodnené oboma dôvodmi, ktoré sú v ňom uvedené (porušenie zásad a nedodržanie akýchkoľvek finančných záväzkov);
                     
                  
                        c)
                     
                     
                        schváliť pozastavenie predbežného vykonávania Zmluvy o energetickej charte vo vzťahu k Bielorusku a pozastavenie štatútu Bieloruska ako pozorovateľa.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 21. júna 2022
            
               
                  Za Radu
               
               
                  predseda
               
               C. BEAUNE
            
         
         
            (1)  Rozhodnutie Rady a Komisie 98/181/ES z 23. septembra 1997 o uzavretí Zmluvy o energetickej charte a Protokolu energetickej charty o energetickej účinnosti a súvisiacich environmentálnych aspektoch Európskymi spoločenstvami (Ú. v. ES L 69, 9.3.1998, s. 1).